Predkladacia správa

	Ministerstvo výstavby a regionálneho rozvoja SR predkladá na rokovanie vlády SR zmenu návrhu Kritérií na realizáciu Programu pomoci de minimis  na rozvoj okresov s vysokou mierou nezamestnanosti (ďalej len kritériá).  

V kritériách v článku 7 v bodoch 4, 6, 7, 9, 10, 11 a 12  sú upravené termíny na predkladanie, posudzovanie a schvaľovanie žiadostí  o poskytnutie pomoci de minimis.  Ako dôvod predloženia zmeny návrhu kritérií uvádzame zmenu vyššie uvedených termínov. V pôvodnom návrhu nebola zapracovaná doložka finančných, ekonomických, environmentálnych vplyvov a vplyvov na zamestnanosť a taktiež prišlo k časovému posunu rokovaní vlády SR. Tým  sa stali  termíny uvedené v pôvodne schválenom návrhu nereálne.